Черъ арапъ и Секула детенце 


ДИНА | Кн. 4. 


(га 
| ра 


РОДНОТО ЗНАМЕ 


БЪло, зелено, червено -- 
знаме на моя народъ! 
ВЪй се подъ божия сводъ 
волно, широко развЪно, 


Въ дни на несретни победи, 
въ дни на жестоко тегло -- 
никога ти не наведе 

своето гордо чело. 


Всвкога стройно, немирно, 

цЪло въвъ пламъ, свътлина 

пазъше -- стражъ и закрилникъ -- 
нашата родна земя! 


БЪло, зелено, червено -- 
вЪй се подъ божия сводъ, 
знаме любимо, свещено, 
въра на моя народъ. 


Димитъръ Пантелеевъ 


СВОБОДНИТЪ ОРЛЕТА 


Колко щастливи сж орлета- 
та, когато имъ порастнатъ кри- 
ла и литнатъ на свобода изъ 
простора. ТЪ се радватъ на 
слънцето, на чистия въздухъ и 
на хубавата българска земя. 

Колко щастливи сж, скжпи 
браничета - орлета, и вашитЪ 
другарчета отъ освободена До- 
бруджа, Тракия и Македония. 
До вчера тЬ бЪха затворени, 
до вчера 6Бха роби. Но днеска 
сж свободни и се радватъ, че 
сж българчета. ТЪ пъятъ пЪс- 
нитЪ, които пъемъ ний и гово- 
рятъ скщиятъ езикъ, нашиятъ 
хубавъ > майчинъ > български 
езикъ. Всички млади български 
синове, които влизатъ въ ре- 
доветЬ на Бранникъ, сж готови 
да бждатъ винаги най-върни 
стражи на свободата на нашето 
хубаво отечество. Готови сж 
да бждатъврни синове на свои- 
тЪ бащи, които днесъ сж вой- 
ници и пазятъ България оть 
нейнитЪ врагове. 

Орлетата ще порастнатъ, 
хиляли млади българчета ще се 
присъединятъ къмъ тЪхнитЪ ре- 
дици, хиляди сърдца ще туп- 
катъ, готови да служатъ на лю- 
бимия ни царь и на родината. 
ВЪчна ще бжде свободата на 
България. ВЪчна ще бжде сла- 
вата на българското име, за- 
щото тя ще се разнася отъ най- 
вЪърнитЪ синове -- бранницит . 

Както въ лазура АБтятъ 
волно свободнитЪ орли, тъй 

свободно ще растатъ и мла- 
дитЬ български синове. Щ 
растатъ подъ грижата на тЪх- 
ната организация Бранникъ. 
ТЪ знаятъ, че още отъ малки 
трЪбва да се учатъ да рабо- 
тятъ за своя народъ и да оби- 
чатъ своето отечество. Карад- 
жата, Ботевъ, Левски още отъ 
малки сж мислили за свобода- 
та на България и за това днесъ 
сж обичани отъ цБлия българ- 
ски народъ като национални 
герои. 


Днесъ е вашъ редъ млади 
българчета, да покажете на 
всички колко много обичате 
татковината си. Днесъ е вашъ 
редъ да се подредите въ бран- 
ническитв редици и съ звън- 
китЪ си бойни пЪсни и бодри 
крачки да покажете на всички 
какво голБмо сърдце носите 
въ още малкитв си гърдички. 


Да пазимъ свободата си и 
нека винаги да помнимъ, че 
никой нЪма да посегне на на- 
шето отечество, когато то има 
силни и върни войници. А всич- 
ки бранници се готвятъ да бж- 
датъ най-силнитБ и най-върни- 
тЪ войници на нашия царьи 
на родината. 


Всички, всички ваши дру- 
гарчета трЪбва да станатъ ор- 
лета-бранници, за да бжде вЪч- 
на свободата на вашитЪ брат- 
чета отъ Тракия, Македония 
и Добруджа! 


ЗИМА НАДЪ РОДИНАТА 


Снфгътъ покрива родната страна; 
предъ насъ е тясега--въ мъглитЪ сини-- 
една хълмиста снъжна равнина, 

задъ нея -- планинит исполини, 


Цари безкрайна чудна тишина; 
звънятъ далечъ звънчета отъ шейнитЪ, 
и не се виждатъ никжде села, 
тъй въ прЪъспитЪ дълбоки тв сж скрити. 


И месеци ще бжде тукъ така; 
понввга само горе въ небесата 
ще грбйне зимно слънце, и сн га 
ще свъти смщо като чисто злато. 


И по-красива ще е тя тогазъ -- 
родината ни хубава, любима, 
защото подъ снъга и въ тоя мразъ 
по-твърда сила сякашъ въ нея има. 


Н. Фурнаджиевъ 


Азъ спбхъ, когато въ съня 
си дочухъ фабрична свирка. 

-- У-у-у!-- тежко бучеше тя 
въ ушитЬ ми съ ревнивото ста- 
рание да пропжди почивката. 

Отворихъ очи -- стаята бЪше 
тъмна. Отъ нЪкжде единственъ 
лжчъ, спрЪлъ се на тавана, 
бавно се движеше на дсно, 
на лъво и пакъ на дЪсно. На- 
вЪрно идваше отъ уличния фе- 
неръ. 

- Уу-у! -- продължаваше 
желЪзната покана настойчиво 
да се разлива изъ дълбоката 
мрачина на заспалото пер- 
нишко поле. 

-- Значи, време е за нощ- 
ната смЪна. Хайде, приятелю 
-- си казахъ -- ставай! 

Затърсихъ кибрита, за да за- 
паля карбитената лампа. Въ 
това време чухъ тропотъ въ 
коридора и скоро леко се по- 
чука на вратата. 

-- Кой е? 

-- Азъ съмъ... Радко. Хайде 
на работа. 

зтожаръ (с, рчдника 


-- Сега идвамъ. Търся ки- 
брита. 

-- Самъ не ми се върви, та 
рекохъ да те събудя. На, за- 
пали отъ моята. 

Тръгнахме. БЪлата карбитена 
свЪътлина танцуваше предъ насъ., 
Навънъ валБше топълъ, си- 
тенъ дъждъ. Пжтеката, врЪ- 
зана въ земята; тукъ-тамъ 
лъщеше отъ Локвички мръсна 
вода. Краката ни се > под- 
хлъзваха, отскачаха ту назадъ, 
ту въ страни. Вече вървЪхме 
между работническитЪ жилища 
-- грамадни, циментови, сту- 
дени. Много отъ прозорцитЪ 
бЪха запалени. Отъ дЪъсно фаб- 
риката блестБше така чудно, 
като че бЪше нЪкакъвъ стари: 
ненъ приказенъ замъкъ. Кю- 
стендилскиятъ влакъ съ шумъ 
и свистение на парата мина- 
ваше моста; долу въ низкото, 
въ самия центъръ на мината, 
вагонетки натоварени съ вж- 
глища се плъзгаха къмъ гарата. 
Кълбестъ сивъ димъ, освътенъ 


отъ искритЪ на кумина, се из- 
дигаше къмъ мрачното влажно 
небе. 

Най-после стигнахме рудни- 
ка. Входътъ звеше -- сводестъ, 
черенъ, бездъненъ. Отпредъ 
работницитЪ бЪха > наредени 
вече за инструменти. ВсЪки 
бързо и високо изговаряше по 
единъ номеръ и копачката се 
плъзгаше въ грубитЪ му раце. 
И нагрупи или поединично из- 
чезваха въ студената уста на 
безкрайно дългото подземие. 

Бавно вървъхме съ Радко. 
Тази вечерь трЪбва да под- 
пираме завоя. ГредитЪ бЪха 
донесени. РазсъблЪкохме се. 
Отдалече долитаха глухи тът- 
нежи. 

-- Сражението почна. Бумъ- 
бумъ-бумъ! -- шегува се Радко. 
-- Ще ни нападнатъ. 

-- То май че нЪъма да ни се 
размине. 

-- И азъ така мисля. Снощи 
сънувахъ... вода, такава дъл- 
бока... 

-- Я остави ти твоя глупавъ 
сънь, а ела дръжъ да подре- 
жемъ гредата. Дълга е, опира. 
Все такива сж докарали. 

И застъргахме двама съ три- 
она. Дълго трая това, поть 
изаъзе по челата ни. А тът- 
нежитЪ на подземното сраже- 
ние продължаваха ту отъ лЪво, 
ту отъ дЪъсно -- рушеха, вко- 
паваха се къртицитв все по- 
навжтре, въ сърдцето на земята. 

- Я спри! -- неочаквано 
извика Радко. -- Штъ! Чувашъ 


ли? -- и изпусна триона. 

-- Е, да, чувамъ. Тревожния 
сигналъ. Какво, и другъ пжть 
се е случвало това! 

- И другъ пжть, и другъ 
пхть, а сегае.. - но не до- 
изрече, изправи се. 

Тревожниятъ сигналъ все по- 
силно и по-настойчиво про- 
дължаваше да вие. Спогле- 
днахме се нЪъкакъ си странно и 
неспокойно, една студена тръп- 
ка премина по тЪлата ни. Това 
бЪше страхътъ и ужасътъ отъ 
приближаващата се смърть. 

-- Навбрно пожарътъ е на- 
близо, да вървимъ! -- пред- 
ложи Радко, взе лампичката 
отъ земята и тръгна напредъ. 

Втурнахъ се следъ него. Но 
още не стигнали кръстопжтя, 
посрещна ни гжстъ, задушливъ 
димъ, Повървъхме > десетина 
крачки така и Радко падна 


( пръвъ. Лампата изгасна. Стана 


тъмно наоколо, Само остри 
болезнени охкания се чуваха. 
Вдигнахъ го на ржце и го за- 
тътрихъ по земята. 

Втора вълна димъ последва. 
Като че прерЪза гърдитБ ми 
на две. СвЪтъ ми се зави. По- 
вървъхъ нЪколко крачки съ 
тежкия товаръ и политнахъ 
като пиянъ. Ударихъ главата 
си въ греда. Паднахъ. Опи- 
пахъ лицето си -- бБше мокро. 
Кръвь! Загивамъ помислихъ си, 
ето призрака на смърьта е 
надвисналъ и надъ мене. Защо 
ли дишането ми се затруднява? 
Лошо ми е, нЪщо непрестанно 
бие по слъпитЪ ми очи, Значи, 
до тукъ е животътъ ми. Горещо 
ми е. Изгарямъ, а по челото 
ледена студена поть. Коъвьта 
не е ли спръла? Гърлото ми 
е засъхнало; устнитЪ -- сжщо. 
Ахъ, тия пламъци и димъ; 
„Радко!“ -- викамъ, но устата 
ми е скована, не излиза ника- 
къвъ звукъ. Защо не охка поне 
той! Мъртавъли е? Настръхва 
косата ми. Сега е мой редъ. 
Ето, скоро ще престана да 
мисля. Чакай! Какво искахъ? 
За какво мислъхъ? Ще полу- 
двя... Не, не! Още се владвя. 
Мога да свързвамъ една съ 
друга думитЪ. Така... азъ съмъ 
тукъ въ рудника... полегналъ, 
съ лице облъно въ кръвь, а 
той наблизо. Да опитамъ, може 
би има още надежда. Съ по- 
следни усилия, на лакти пола- 
звамъ напредъ и спирамъ. До 
тука! Не работятъ ржцетЪ ми, 

краката... ТЪлото ми гори, и 
сжщевременно се вледенява 
бавно, съ болки. Още малкои 
ще спре сърдцето -- ще стана 
непотрЪбенъ... 

Но чувамъ шумъ, приближа- 
ватъ стжпки: леки, безплътни 
като на сънь. И говоръ нея- 
сенъ, пропитъ отъ мъглата на 
низкия сводъ. За мигъ пробл8- 
сва въ душата ми. Най-после! 
Скоро ще излЪза начисть въз- 
духъ, ще глътна малко прЪъсна 
вода и ще отворя очитВ си. 
Ще видя пакъ небето, звез- 
дитЬ и бЪлитЪ облаци. Идватъ. 
Азъ ги чувамъ... Или съмъ се 
измамилъ? Може би е сънь 
или последното желание, за 
което мисъльта жадно се улавя, 
Ти искашъ още да живъешъ? 
Добре! Не чувашъ ли, стжпки 
сж това на много хора... Но 
защо се бавятъ! ТЪ сякашъ 
пълзятъ, търсятъ, навеждатъ 
се, опипватъ съ ржце, дигатъ 
тежки трупове и пакъ тръг- 
ватъ напредъ къмъ изхода. 
Една, две.. десеть носилки... 
увеличаватъ се... Ще станатъ 
сто, хиляди може би... Може 
би и азъ единъ... 

После не помня какво е ста- 
нало. Като че съмъ > спалъ 
дълго - съ дни, съ месеци 
--и изведнажъ се пробуждамъ. 
Отварямъ очи, оглеждамъ ста: 
ята. Не, не е моята, а чужда, 
по-широка, окжпана въ черве: 
нитБ лжчи на слънцето. Леко, 
приятно ми е; вдъхвамъ дъл: 
боко чистия въздухъ, напоенъ 


съ остра миризма на карболъ. 
Отвънъ долита непрестанния 
шумъ на вагонеткитЪ, натова- 
рени съ вжглища; деца се го- 
нятъ долу на двора, съ цвър- 
чене се биятъ врабцитЪ напо- 
крива, чувамъ удари на чукъ, 
нЪкаква старинна провлечена 
псень и пакъ изтежко и от- 
далече се носи фабричната 
свирка. Коя ли смБна отива 
сега на работа? 
изведнажъ така глухо 
става наоколо, като че изпа- 
дамъ въ бездънния коридоръ 


на въчния сънь, И само едно 
спокойно, лениво сърдце удря 
въ това чисто, болнично легло. 
Спи стаята при мекия залбзъ 
на пролЪътното слънце. После- 
днитЪ му лжчи се дигатъ, ди- 
гатъ къмъ тавана и издъхватъ. 
Самъ съмъ. 

По-късно нбкой на пръсти 
се приближава до леглото ми 
и тихо приятелски пита: 

-- Е, събуди ли се най- 
после? -- ибързо слага ржката 
си на моята. Познахъ я -- 
бЪше на Радко. 


Панчо Михайловъ 


ЧЕРЪ АРАПЪ И СЕКУЛА ДЕТЕНЦЕ. 


Седи Марко на диванъ високи 
му паднала книга на рамене; 


книга чете, подъ мустакъ се сме. 


И говори Марко Кралевики: 
„Ай ти тебе, млада Марковице! 
Хрумнало ми краля Латинина, 
кральтъ има една мила щерка, 
азъ си имамъ една мила сина; 
ние да се двама сватосаме, 

а две млади да се суземеетъ.“ 
И си стана млада Марковица, 
и си стана отъ диванъ високи, 
та си влЪзе въ шарена одая, 
си отключи шарена ковчега, 

си извади руба копринена, 

си извади червена калпака, 

на калпака до три пера златни, 
го премЪни Секула детенце 

и яхнаха до два бързи коня. 
Дете грВе като ясно слънце. 
Ги пречака краля Латинина, 

ги покани на диванъ високи 


и имъ тури вино и ракия, 

ги гощава деня за недъля. 

И говори Марко Кралевики: 
„Ай те тебе, краля Латинина! 
Доста ядохме, доста и попихме, 
доста пихме за радость голЪма, 
ай готви ни щерка Ангелина“. 
Отговори краля Латинина: 

„Ай те тебе, Марко Кралевике! 
Какъ ще дамъ щерка Ангелина, 
доръ не стори дете юнащина? 
Азъ си имамъ черна Арапина, 
що го държа во черни тъмници, 
що го храня до седемь години; 
ще извадя черна Арапина 

да се бори Секула со него“. 
Извадиха черна Арапина 

и си слезе Секула детенце, 

и си слЪъзе во равни дворове 

и се удри съ черна Арапина. 
Що се биха три дни и три нощи, 
ни Арапинъ, ни Секула надви; 
отъ Арапинъ черни кърви текатъ, 
а Секула бЪли пъни пуща. 

И тогазъ ми коня прижржало. 
Конь ми жржи, Секула му текна 
и извади фружкит ножина, 

му пресъче чернитБ чинтяни. 

И си падна черна Арапина, 

го прехвана Секула детенце, 

го прехвана пръко половина, 

го заби въ земя до пояса; 

и извади тая остра сабя, 

му пресЪъче тая черна глава 

и я качи на диванъ високи 

и си седна на честна трапеза. 
Краль имъ турилъ вино и ракия 
и имъ даде щерка Ангелина, 
имъ стовари пари неброени 

и краль АБпо ми ги изпратило. 

Минень работникъ, който копае каменни в»глища, за да ни топли 
презь студенитЬ зимни дни. 


ХРАНЕНИКЪТЪ НА ПОЛКА 


Забелязахъ го едвамъ тога- 
ва, когато полкътъ минаваше 
границата. ПреднитЪ роти бЪха 
изтикали сърбитЪ и само тукъ- 
таме се чуваха изстрели. 

Кольо бЪше измършавблъ, 
почернблъ; само очитЪ му го- 
рЪха -- голБмитЪ му, черни и 
умни очи. 

Той бЪше следвалъ отдалечъ 
полка и едвамъ сега се при- 
ближи. Отиде право при бай 
Петъръ, неговиятъ покрови- 
тель, назначенъ въ резерва на 
картечната рота. 

-- Да не мислишъ, че се 
воюва съ деца! -- разсърди се 


бай Петъръ. -- Да се връщашъ 
тамъ, откждето си дошелъ! 

Но Кольо и не мислъше да 
се мръдне. Той стоеше, свилъ 
упорито устни, и само очитЪ 
му горЪха. 

Бай Петъръ се направи, че 
не го вижда и започна да дава 
нареждания: 


-- Да се напълнятъ съ па- 
трони още ленти! Вода да 
има!... Какво сте се втопо- 
рищили?! Ей, вие, коневоди, 
прикрийте по-добре конетБ! 

Въ това време надъ резерва 
профуча първиятъ снарядъ. 


Бай Петъръ се обърна ве- 
днага къмъ Кольо: 

-- Ела тукъ! -- му каза той 
вече съвсемъ меко! -- Прикрий 
се тамъ задъ скалата и не 
мърдай!... Гладенъ ли си? 
Я, вижъ какъ си изпусталблъ |... 
Оставаше ми бавачка да стана! 

Така храненикътъ на полка 
остана въ резерва на картеч- 
ната рота. Той бЪше полудете, 
наистина възвисокъ, здравъ 
юноша, но твърде мълчаливъ 
и сериозенъ за годинитЪ си. 

Въ полка го бЪха прибрали 
по милость. Отначало идваше, 
окжсанъ и одърпанъ, за храна 
съ тенекия отъ консерви, когато 
войницитЪ обЪдваха. Заставаше 
до бреста и търпеливо чакаше. 
ЧернитЪ му очи бЪха наведени 
и изпълнени съ страдание. 


Еднажъ подофицерътъ Пе- 
търъ се спре до него. 

-- Не те ли есрамъ да про- 
сишъ така? 

Колю дигна чернит си стра- 
далчески очи. Какво прочете 
въ тъхъ бай Петъръ, никой не 
узна, но коравото му сърдце 
изведнажъ омекна. 

-- Чие момче си? 

-- Азъ нЪъмамъ баща. 

-- Ами майка? 

-- НЪмамъ никого. 

- Хмъ... Я, вижъ ти!... 
Е, все баща си ималъ... 


-- Имахъ. Той беше фелд- 
фебелъ, Казваше се Никола 
Мариновъ. 


Бай Петъръ подскочи и опули 
очи: 

--На Никола Мариновъ ли? 
Отъ село Трънковъ долъ? 

-- Да. 

- Я, вижъ ти!... СжщитЪ 
очи... Че какъ така, бе 
момче? Че защо не се оба- 
ждашъ! Я, ела съ > мене. 
Герой бЪше той... Фелдфе- 
белъ ми бЪше. : 

Момчето бЪше нахранено, а 
следъ нЪколко дни стъкмено 
като войникъ съ малки ботуши, 
фуражка и истински войнишки 
шинелъ. Самиятъ командиръ 
на полка заповвда на подофи- 
цера Петъръ да се грижи за 
детето и да го запише въ 
близкото училище. 

Така измина почти година, 
когато полкътъ тръгна отново 
на война и малкиятъ Колю го 
последва. 


Започнаха се боеветв. На- 
предването бЪше толкова бързо, 
че време да се върне Кольо 
въ казармата не оставаше, а 
това бЪше заповЪъдалъ ротния 
командиръ на картечната рота. 

И ето единъ день се започна 
голвмо сражение. СърбитЪ бЪха 
получили подкрепления и на- 
шиятъ флангъ, на който дей- 
ствуваше картечната рота се 
огъна. КуршумитБ започнаха 
да свирятъ и надъ долчинката, 
въ която се бЪше настанилъ 
резерва на картечната рота. 

Бай Петъръ трЪбваше да 
помисли за запазване на ко- 
нетЬ и имуществото на ротата. 
Той събра нвколко души и се 
изкачи на гребена предъ дол- 
чинката. Скоро отъ тамъ се 
раздадоха изстрели. СърбитЪ 
бЪъха забелязали резерва. Само 
бързата помощь можеше да 
спаси резерва, но до присти- 
гането й бай Петъръ и хората 
му трЪбваше да се защищавать. 

Но какъ да се съобщи за 
опастностъта? Всъка пушка 
на гребенчето бЪше отъ зна- 
чение. Бай Петъръ се замисли, 
когато забеляза до близката 
драка Кольо. Той бЪше зале- 
гналъ и чернитЪ му очи, ши- 
роко разтворени, наблюдаваха 
напредването на сърбитВ, но 
въ тЪхъ нЪмаше страхъ. 

И изведнажъ бай Петъръ се 
намбри до Кольо: 

-- Тичай, моето момче! Пра- 
во хей тамъ, вдЪъсно, при пол- 
ковия резервъ. Да бързатъ! 

Па да се прикривашъ... Все 
по долчинката ще тичашъ! 

Кольо не дочака да му се 
повтори поржчката. Той скочи 
и въ очитЪ му блЪсна радость. 
Най-сетне и той бЪше потрЬб- 
валъ. И хукна право въ ука- 
заната му посока, но не по 
долчинката, а направо по скло- 
на на гребенчето. 

КоситЪ на бай Петъръ на- 
стръхнаха. СърбитЬ бЪха за- 
почнали вече да стрелятъ по 
неговия любимецъ. Въ това 
време, обаче, противникъть от- 
ново се привдигна и бай Петъръ 
трЪбваше да се заема съ него. 

Положението около резерва 
на картечната рота ставаше 
все по-тежко и по-тежко. 

Бай Петъръ бЪше раненъ, но 
макаръ и окървавенъ стреляше. 
Числото на защитницитЬ на- 
малБЬ. СърбитЪ бЪха съвсемъ 


12 


близо. Изгледи за 
вече нЪмаше. 

И изведнажъ откъмъ дол- 
чинката, вдЪсно, сечу нашето 
ура. Една верига се понесе въ 
контра-атака. Заедно съ вой- 
ницитЬ тичаше и храненикътъ 
на полка. 

Веригата надмина хората отъ 
резерва и подгони разколеба- 
ния противникъ. Отъ нея се 
отдвли Кольо и се спустна 
къмъ бай Петъръ: 

-- Нали не си зле раненъ? 
Дай да те превържа. Ето, 
вижъ, нашитЪ ги прогониха. 

И детето се навеждаше все 
по-низко и по-низко надъ своя 
закрилникъ и едвамъ тогава 
бай Петъръ забеляза, че цЪлото 
му рамо е окървавено. 

Едвамъ по-късно той узна, 
че Кольо билъ раненъ още 
при отиването си за помощь. 

Когато следъ два месеца 
бай Петъръи храненикътъ на 
полка се завърнаха въ ротата, 
на гърдитЬ имъ бЪха окачени 
два кръста. Сега вече никой 
не заплашваше Кольо, че ще 
го върне назадъ и той остана 
въ полка презъ цЪлата война, 
като само въ края на всЪъка 
учебна година се “ явяваше 
въ близкитЪ училища на изпитъ. 

Така храненикътъ на полка 
заслужи грижитЪ, за него, от- 
плати се на своя закрилникъ, 
подофицерътъ Петърь Стоя- 
новъ, и започн своя животъ, 
като доброволецъ въ войската, 
съ единъ истински подвигъ. 


|1лия Мусаковъ 


спасение 


ЦАРЬ МРАЗЪ 


Съ бЪли плочки изградени, вдигатъ се дворци студени 
между клони заледени и вковани въ ледъ рЪки; 

тукъ цвЪътя не аленбятъ, птички весели не пъятъ 

и не могатъ да живвятъ дори северни орли. 


По студени коридори никога не ходятъ хора 

и не спиратъ вънъ на двора гости съ весели шейни; 
само бурята се чува въ тъмни нощи какъ лудува, 
като змей, че съ бЪсъ надува пълни съ адски студъ гърди. 


Царя Мразъ живЪй въ дворцитЪ и слуги му сж мъглитв, 
и снъжинкитв -- стрвлитЪ, а пъкъ буритв -- войска; 
гладъ и бедность предвещава той когато приближава 

и сърдцето му жестоко чуждо е на милостьта. 


Само нивитв обича и когато снъженъ тича 

съ бБли пелени облича хлъбороднитЪ нивя, 

ще се спре и ще запита спи ли житото зарито 

и тамъ, де въ пръстьта е скрито най-дебелъ ще е снга. 


-- Спи, пшеничке златозлата !--дума й -- за тебъ ще пратя 
свойта дъщеря крилата, хубавица -- пролЪтьта, 

ще те облЪъче въ зелено и съ осили позлатени 

ще накичи класоветБ на прекраснитБ нивя. 


-- Спи, пшеничке загария! -- дума той-- ще те завия 
съ бЪли черги да те скрия отъ студени вЪтрове! 

И отново ще завие, сякашъ че съ войска се бие 

и подъ прЪъспи ще покрие друмища и лесове. 


Богданъ Овесянинъ 


13 


ГОЦЕ ДЪЛЧЕВЪ 


Презъ 1878 г. 66 освобо- 
дена само една часть отъ бъл- 
гарското отечество; другата 
-- 6Б оставена подъ турско 
робство. Веднага следъ това 
жестоко разпокжсване на бъл- 
гарската земя, въ Македония 
и въ останалитЪ поробени наши 
краища започна борба за осво- 
бождение. Начело на тая борба 
застанаха храбри и силни по 
духъ люде, между които 6Ъ и 
Гоце ДЪлчевъ. 

Гоце ДЪлчевъ е роденъ въ 
Кукушъ презъ 1872 г. Училъ 
се е въ родния си градъ, после 
въ солунската гимназия, а 
следъ това постхпилъ въ Вое- 
нното училище въ София. Но 


14 


не го завършилъ, а се върналъ 
въ Македония и станалъ за 
известно време учитель. Отъ 
часа, въ който се върналъ, той 
се предалъ всецЬло на освобо- 
дителната борба и служилъ на 
народното дЪло съ слово и съ 
оржжие въ ржка до края на 
живота си. 

Подобно на Левски, Гоце 
ДЪлчевъ е билъ истински апо- 
столъ на свободата, безстра- 
шенъ борецъ и мждъръ вождъ 
на поробенитв си братя. Го- 
дини на редъ той бродилъ изъ 
македонскитъ планини и поля, 
по села и градове -- ту като 
войвода съ отборъ юнаци, ту 
преоблЪъченъ, та никой не мо- 


желъ да го познае. Той тайно 
събиралъ поробенитБ тогава 
наши братя въ Македония и 
Одринско и имъ проповЪдвалъ 
да се готвятъ за въстание 
срещу турското иго. Училъ ги 
да бждать горди съ българ- 
ското си име, да бждатъ смЪ- 
лии готови за всЪъкакви жертви 
въ борбата за свобода. Обра- 
зувалъ тайни комитети, а смщо 
и въоржжени чети, които за- 
щитавали нашия народъ отъ 
турски насилия. ДЪлчевъ билъ 
неуморимъ въ народната ра- 
бота и турцитБ го наричали 
Крилатия. ТЪ сж го преслед- 
вали непрестанно, ала не сж 
могли да го заловятъ. Българ- 


ското население въ Македония 
го обичало много, пазило го 
и го криело отъ турцит . Всъки 
билъ готовъ да даде и жизота 
си за „крилатия войвода“, всЪки 
български домъ билъ отворенъ 
за него. Гоце ДЪлчевъ билъ 
истински народенъ човвкъ и ге- 
рой. И какъвто е билъ животътъ 
му, такава е била и смърть- 
та му -- юнашка смърть. По- 
добно на Ботевъ, той падналъ 
убитъ въ сражение съ турска 
войска на 4 май 1903 г., въ 
с. Баница, Серско. Загиналъ е 
само нЪколко месеци преди го- 
лъмото въстание на българитВ 
въ Македония, наречено Илин- 
денско въстание. 
Димитъръ Талевъ 


ГОЦЕ ДЪЛЧЕВЪ 


Години много хвръкнаха далече 

и пакъ изгрЬ могмща свобода 

въвъ тазъ земя, въ която се обрече 
да бждешъ вождъ на кървава борба. 


Ала смъртьта не спустна було тъмно 
надъ твоя гробъ, хайдушки и безъ кръстъ, 
и страницитЪ минали разгъна 

на твоя пжть, нерадостенъ и кжсъ. 


Ти, ДЪлчевъ, бЪше истински будитель, 
войвода, храбъръ и несъкрушимъ, 

затуй не клюмна никога въ бедитв -- 
ти, вЪренъ, преданъ македонски синъ! 


Почивай вЪъчния си сънь спокойно! 
Отъ Дунава до БЪълия Егей, 

надъ коститБ на падналитЪ воини, 
трицвЪтно, родно знаме днесъ се вЪй! 


Ненчо Савовъ 15 


ЗИМА 


Още отъ стари времена хо- 
рата сж дЪБлили годината на 
сезони. Имало е лошъ сезонъ 
-- студено време и добъръ -- 
когато времето е топло. Спо- 
редъ астролозитЪ, у насъ зи- 
мата започва въ 15 ч. на 22 де- 
кемврий и продължава до 16 ч. 
на 21 мартъ. Тя трае 89 дни; 
по-малко отъ лЛЪтнитЪ, които 
сж 93. Въ обикновения животъ 
тя започва около Димитров- 
день. Тогава падатъ листата 
на черницата и старитЪ хора 
казватъ: „Когато черницата 
се съблича, ти се обличай“. 

Съ първитЪ студове, въ го- 
рата настжпва листопадъ. Ко- 
гато растението хвърля зеле- 
ната си одежда то се подмла- 
дява, защото съ падането на 
листата се намалява изпаре- 
нието на влагата, която му е 
необходима за презъ зимата. 
НатрупанитЪ около дънера ли- 
ста изгниватъ и обогатяватъ 
почвата. Листопада е жертво- 
приношение на дърветата предъ 
майката земя. 

Като нъжни пеперудки пре- 
литатъ снъжинки и покриватъ 
земята съ бБла мантия. ТЪ сж 
образувани отъ водната пара 
на въздуха подъ действието 
на низката температура и вЪ- 
търа. Преставляватъ малки ле- 
дени кристалчета съ най-раз- 
нообразни форми. Чудновати 
фигурки могатъ да се наблю- 
даватъ, ако сложимъ снъжинка 


16 


върху черно стъкло. БЪлиятъ 
имъ цвътъ се дължи на въз- 
духа включенъ въ снЪжнитЕ 
кристали. 

Свикнали сме да свързваме 
снвга съ опредЪлението бЪлъ. 
И чудно е наистина, че имаи 
червенъ снЪъгъ. Червенъ снъгъ 
е наблюдаванъ по върховетЪ 
на Алпитв и е описанъ отъ 
знаменития ученъ Сосюръ. Той 
е установилъ, че червения цвЪътъ 
на снфга се дължи на особено 
водорасло. То дава плодъ, чии- 
то спори, разнесени отъ вЪтъра, 
представляватъ червилото на 
алпийския сн гъ. 

Сабгътъ е топлото кожух“ 
че на земята. Лошата му топло- 
проводность запазва семената, 
посети презъ есеньта отъ из- 
мразяване. Освенъ това, обил- 
ния снгъ осигурява добивъ 
на влага, тъй нуждна за всЪко 
поникващо растение. Зимната 
тишина всрЪдъ природата съот- 
ветствува на покоя, който е 
обхваналъ всичко живо. 

НЪкои отъ животнитЪ пре- 
карватъ зимата въ летаргиче- 
ски сънь. Дишането имъ ослаб- 
ва, кръвообращението намаля- 
ва. Докато лЪтно време диша- 
нето на лалугера е 150 пжти 
въ минута, презъ зимата е едва 
15 пжти. Храносмилането е 
извънредно слабо. Често, въ 
стомаха на убити презъ зи- 
мата такива животни, не сж 
намирали нищо друго освенъ 


малко жлъчни и стомашни со- 
кове. За храна имъ служи лой- 
та, която сж натрупали есенно 
време подъ кожата и по бъб- 
рецитЪ. Паячетата си свиватъ 


свилена мрежа подъ коренитЪ 
на дърветата и заспиватъ. Мно- 
го отъ насекомитЪ прекарватъ 
зимата като какавиди, Ежътъ 
събира съ бодлитЪ си въ гж- 


ститЪ храсталаци цЪла купчина 
отъ шума и слама и заспива 
дълбокъ сънь подъ нея. Баба 
меца се свива въ хралупата си 
и спи. Опитни ловци разпра- 
вятъ, че смуче лой отъ лапитЪ 
си, затова напролЪть едва стжпя 
и неможе да бЪъга. ЗмиитЪ сд- 
що спятъ, събрани подъ из 
гнили дървета по нЪколко на 
купъ. 


Когато ледътъ скове рЪки 
и езера, повече отъ воднитБ 
обитатели също изпадатъ въ 
летаргически сънь, зарити дъл- 
боко въ незамръзналата тиня. 
ПчелитБ не спятъ. ТЪ иматъ 
достатъчно запасъ отъ храна. 
Когато имъ стане много сту- 


дено трептятъ съ крилцата си 
и се стоплятъ. 

Презъ зимата настжпватъ 
нерадостни дни за вълцитЪ и 
лисицитЪ. ТЪ см принудени да 
бродятъ по цБлъ день, за да 
уловятъ нЪкое > премръзнало 
птиче. Истински нещастникъ 
е заякътъ, защото нЪма кжде 
да се скрие отъ хищния по- 
гледъ на ястреба. БЪгството е 
единственото му спасение. За- 
това и природата го е нада- 
рила съ бързи крака. Другарь 
по сждба му е сърната, На- 
гледъ сърната е гола, но има 
най-топлия кожухъ, защото ко- 
съмътъ йе кухъ и изпълненъ 
съ въздухъ, който е лошъ про- 
водникъ на студа. 

Зимата калява човЪка. За- 
това въ севернитБ страни, кж- 
дето е по-дълга и по су- 
рова, хората сА по-силни, 
по-здрави и  по-издръжливи. 
Кждето има студъ, нЪма мЪсто 
за леность. Животътъ тамъ е 
постоянна борба. А борбата 
калява човъка и го прави по- 
бедитель на природнитЪ стихии. 


Стефка Сърбова 


Бранникъ ще приучи 


българската младежь на 


трудъ, скроменъ животъ и на доблестно и смЪло из- 


пълнение на своя националенъ и граждански дългъ. 

тво 


РЧЕСТВО НА ОРЛЕТАТА 


БЪЛГАРЧЕ 


Обичамъ те родино свята, 
Обичамъ твойтЪ езера, 
обичамъ нивитЪ, полята, 
браздени съ българска ржка. 


На тебе въ служба се обричамъ, 
за тебе съ гордость ще умра 

и само тебе ще обичамъ 

о, наша хубава земя. 


Ивайло Ст. Калчевъ 
Ш класъ -- София 


ЗА НЕЯ 


Отъ Дунава до бурнитЪ морета, 
на Охрида до синитЪ води, 
простира се земята ни рождена, 
която Богъ ни отреди. 


За нея ние ще се боримь, 
ще цепимъ въздуха съ „на ножъ“, 
докато се обединиме здраво 
подъ скиптъра на върховния ни вождъ. 
Катя Ст. Попова 
П класъ -- Свищовъ 


МАЛКИЯТЪ МИРЧО БРАННИКЪ 


Мирчо е трудолюбиво мом- 
че, но е на бедни родители. 
Баща му едвамъ изкарва хлЪба. 

Единъ день Мирчо се вър- 
на особенно радостенъ отъ 
училище. Той ваЪзе въ кжщи 
като тананикаше нЪщо. 

-- За България! Отъ днесъ 
съмъ бранникъ! -- викна Мир- 
чо на майка си и сияеше отъ 
радость. 

-- Пита ли баща си, позво- 
ли ли той? 

Мирчо се стресна. Той знае- 


ше, че баща му е отъ два дни 
безъ работа. А за Бранникъ 
трЪбваха пари, Тъй бЪха ка- 
зали другарчетата, когато иска- 
ше да се запише. 

Пхтната врата се отвори 
и се показа баща му. Той вл - 
зе, свали шапката си и каза: 

-- Мжчно, мжчно се намира 
работа. 

После погледна къмъ Мирчо, 
който стоеше наведенъ надъ 
тетрадката си: 

-- Е, какь е днесъ учили- 
щето ? 

Мирчо стана, 
баща си и каза: 

-- Татко, всичко върви до- 
бре, но позволявашъ ли да бжда 
бранникъ ? 

-- Е, хубаво! Какво, тр8б- 
ватъ ли много пари? 

-- Петнадесеть лева. Тъй 
каза Ваню, тъй казватъ всички, 

Баща му го погледна и въ 
погледа му имаше съжаление. 

Мирчо наведе глава и не 
каза нищо. Майка му заслага 
трапезата. 

-- Не съмъ гладенъ, ще ида 
да си легна -- проговори Мир- 
чо и отиде въ другата стая. 

Въ леглото той мислъше за 
другарчетата си бранници, за 
Ваню, на когото баща му бЪше 
позволилъ да бжде бранникъ. 
Не следъ дълго съ  твзи 
мисли той заспа. 

На сутриньта, купъ деца 
чакаха Мирча да отиватъ на 


отиде при 


училище. Той излъзе и по не- 
говото лице се четБше мжка. 

-- Мирчо, позволи ли баща 
ти да се запишешъ бранникъ? 
-- попита Ваню. 

Той не отговори; сълзи на- 
пълниха очитвБ му -- всички 
разбраха. 

Въ часъ учительтъ попита: 

-- Кой ще се запише бран- 
никъ? 

Всички наскачаха съ ра- 
достни викове. Само Мирчо не 
викаше, само той не се рад- 
ваше. Учительтъ забеляза това. 
Той отиде при него иго попита: 

-- Мирчо, защо не се рад- 
вашъ? НЪма ли да бждешъ 
бранникъ? 

-- Господинъ учителю, тат- 
ко каза, че за Бранникъ нъмаме 
пари. 

Мирчо не се сдържа, той 
заплака. 

-- Да, да, разбрахъ, деца! 
Бранникъ не иска отъ васъ 
пари. Той иска здрави и тру- 
долюбиви като Мирчо деца. 
ВсЪки може да вуъзе въ строй- 
нитЪ стоманени редици на 
Бранникъ. 

Всички се радваха съ чиста 
детска радост». Отъ всички 
най-много се радваше Мирчо. 
Две течащи по бузитв сълзи 
блестЪвха, освътени отъ слън- 
цето, като две бисерни зърна. 


Дияна Ил. х. Петкова 


Прогимназ. ученичка 
Ст-Загора 

ЗЛОСТОРНИЦИ 


г-- 


ТЪзи скиори -- като птичка, И азъ ски ще си направя 
а пъкъ азъ съсъ тазъ шейничка отъ оградата на Славя. 
приличамъ на костенурка. - 


Вижте ми другари, скитЪ: Отъ оградата на Слави 

ще хвърча изъ планинитЪ! и ний ски ще си направимъ! 
Думайте каква награда 
на тЪзъ хайдути се пада? 


Абонаментъ - 20 лв. Чекова смътка 65. 
Адресъ: сп. „Орле“ - Бранникъ. София 


ПЕЧАТНИЦА КНИПЕГРЯФЪ - СОФИЯ 


